
universo Vener. Clero salutem et benedictionem! 


Novissimis temporibus communicatae sunt Nobis leges politicae, attinentes personas 
christianas, quas Judaei variorum servitiorum causa in suas domos suscipiunt, et quidem: Al- 
tum Decretum C. R. negotiorum internorum Ministeri de 20 Novembris 1859 N. 11896. 
notificans tenorem altissimae Suae C. R. Apostolicae Majestatis resolutions de 13 Novem- 
bris 1859, qua obrogatur hucusque vigens vetitum politicum, ne personae christianae, in famu- 
los, ancillas, nutrices, sodales aut tyrones opificiorum a Judaeis suscipiantur; verumtamen 
severe et sub poenis injungendis praecipitur, et inculeatur, ut Judaei has personas earumque 
proles, in domibus Judaeorum pariter morantes ad frequentationem cultus divini diebus domini- 
cis et festivis, nec non ad frequentationem institutionis religiosae pomeridianae diebus domini- 
cis et festivis impellant. Harum legum tenore cessavit ex parte potestatis civilis auxilium, quo 
leges ecclesiasticae assiduam conversationem et familiaritatem Christianorum cum Judaeis in- 
terdicentes, muniebantur. | 

Nolumus diffiteri Venerabiles Fratres! quam difficile et arduum Vobis, onus et opus 
incumbat, in hocce negotio munus pastorale ifa adimplendi, ut et sacrorum canonum integritas, 
animarum fidelium fides intemerata et salus incolumis; verum etiam legis civilis memoratae 
auctoritas custodiatur, atque utrumque sine detrimento spirituali populi christiani concilietur. 

Neque enim aliquem latere potest, quantum Judaeorum religio et mores, praecipue 
in hacce provincia a nostris differunt, Quamobrem jam antiquitus Summi Pontifices Romani 
contubernium Christianorum cum Judaeis interdicebant hortabanturque, ne Christiani apud Ju- 
daeos perpetuum servitium et famulatum exerceant „Cum sit nimis absurdum, ut blasphemus 
Christi in Christianos vim potestatis exerceat^ '.) Summus Pontifex Alexander III. ita sta- 
tuit: „Ad haec omnibus Christianis, qui sunt in jurisdictione vestra, penitus interdicatis, et si 
necesse fuerit, discretione ecclesiastica compellatis eosdem, ne Judaeorum servitio se assidue 
pro aliqua mercede exponant, quod etiam obstetricibus et nutricibus eorum prohibere curetis : 
ne infantes Jadaeorum in eorum domibus nutrire praesumant, quoniam Judaeorum mores et 
nostri in nullo concordant, et ipsi de facili ob continuam conversationem et assiduam familia- 
ritatem ad suam superstitionem et perfidiam simplicium animas inclinarent“ 2). Innocentius III. 
porro ita praecipit Archiepiscopo Senonensi et Episcopo Parisiensi anno 1212. „Etsi Ju- 
daeos (quos propria culpa submisit perpetuae servituti) pietas christiana receptet, et susti- 
neat cohabitationem illorum: ingrati tamen nobis esse non debent, ut reddant Christianis pro 
gratia contumeliam, et de familiaritate contemtum, qui tamquam misericorditer in nostram fa- 
miliaritatem admissi, nobis illam retributionem impendunt, quam (juxta vulgare proverbium) 
mus in pera, serpens in gremio et ignis in sinu, suis consueverunt hospitibus exhibere, Ac- 
cepimus autem, quod Judaei faeiunt Christianos filiorum suorum nutrices (quod non tantum 
dicere sed nefandum est cogitare), cum in die Resurrectionis Dominicae illas recipere Corpus 
et Sanguinem Jesu Christi contigit, per triduum antequam eos lactent, lac effundere faciunt 
in latrinam. Alia insuper contra fidem catholicam detestabilia et inaudita committunt, propter 
quae fidelibus est verendum, ne divinam indignationem incurrant: cum eas perpetrare patiun- 
tur indigne, quae fidei nostrae confusionem inducunt. Inhibemus igitur districte, -ne decetero 
nutrices vel servientes habeant Christianos, ne filii liberae filiis famulentur ancillae, sed tam- 
quam servi a Domino reprobati, in cujus mortem nequiter conjurarunt, se saltem per effectum 
operis recognöscant servos illorum, quos Christi mors liberos, et illos servos effecit, Si vero 
nutrices et servientes non dimiserint Christianos, sub excommunicationis poena inhibeatis di- 
stricte omnibus Christianis,, ne cum iis commercium aliquod audeant exercere“ 3), Has et 
similes alias leges Corp. J. C. in Decretalibus Gregorii IX. eodem titulo de Judaeis et Sa- 
racenis contentas comprobat, imo ad easdem provocat Benedictus XIV. in sua Epistola ency- 
clica ad Primatem, Archiep. et Episcopos regni Poloniae ex arce Gandulphi die 14 Juni 1751 %) 


1) Innoc. III. e. 16. de Jud. et Sarae. V. 6. ; 
?) e. 8. de Jud. et Sarac. V. 6. 

3) e. XIII. de Jud. et Sarac. V. 6. 

) Bullarium Benedicti XIV. Edit. Venet, a. 1768. p. 175 et sq Tom. III. 

revocatque ibidem in memoriam ejusdem tenoris leges a Romanis Pontificibus Nicolao IV. 
Paulo IV. Pio V. Gregorio XIII. et Clemente VIII. editas, nec non ad Synodos a Poloniae 
Episcopis celebratas, quarum constitutionibus leges hae insertae exstiterant, atque praelaudatos 
Episcopos ita alloquitur, „Vos autem Venerabiles fratres ut eadem illa (i. e. praecepta) cla- 
rissime perspiciatis ne ipsam quidem lectionis curam suscipere opus habetis. Omnia in Decessorum 
vestrorum Synodis statuta, atque praescriptav obis occurunt; cum ipsi quidem minime praeter- 
miserint, in suis constitutionibus ea omnia inserere, quae quod ad praesentem materiam attinef, 
a Romanis Pontificibus sancita atque ordinata fuerunt. ) Ipse Summus Pontifex porro fere 
lacrimans, vividis coloribus tristem desolationem depingit, quae ex ejusmodi Judaeorum cum 
Christianis commercio in populum Christianum, ejus civitates et oppida etc. redundat. „Merito 
est quod eonqueri debeamus: adeo ut vel cum fletu illud exclamare cogamur: Mutatus est 
color optimus! ,.,. notum nobis factum est adeo isthic Judaeorum numerum multiplicatum esse, 
ut aliquot loca, civitates, oppida, quae ut ex ruinis constat, muro ante probe circummunita erant, 
quaeque,... magno incolarum Christianorum numero frequentata fuerant, diruta modo, situ et 
squallore foeda, ac magno quidem Judaeorum numero referta, Christianorum autem quasi plane 
destituta reperiantur. €) Et quid demum dicamus de illa desolatione spirituali, quam assidua 
familiaritas et contubernium cum Judaeis in animis Christianorum causant! Cessante, quippe 
exemplo et incitatione ad religionis Christianae exercitium, prouti id in domo christiana prae- 
sumitur; extinguitur in sinu ejusmodi hominum rudiorum et simplieium, fervor fidei; e contra- 
rio continuus aspectus rituum Judaicorum parit indifferenismum , imo etiam perfidiam erga 
Christum. Facile enim animos incultorum ex ejusmodi conversatione occupare potest, praeju- 
dicium hodiedum sat divulgatum: in qualibet religione salutem aeternam inveniri posse. Suf- 
focato vero fidei ardore, evellitur necessario christiana teneritas conscientiae, timor Dei et pec- 
cati, quo denique fit, ut homines rudes his destituti virtutibus, pravarum cupiditatum frenum de- 
jiciant, et ad quodvis scelus patrandum proni evadant. 


His motivis innituntur leges ecclesiasticae supra memoratae et vetitum Christianis, 
apud Judaeos famulitium vel servitium suscipiendi. Leges hae nunquam abrogatae fuere sed 
imo in pleno perseverant vigore. Neque etiam leges civiles eas auferre, aut iisdem contra- 
dicere intendunt, sed tantum executionem civilem, qua antea fruebantur, iisdem in posterum de- 
negant. Quapropter nemo opinetur, legibus politicis supra allatis contra leges has Ecclesiae 
praejudicium generari, 

Quum autem nemo vestrum ignoret, quantum sit pretium cujusvis animae Sanguine 
Jesu Christi redemptae, et quam gravis obligatio cuique sacerdoti incumbat, animas sibi con- 
creditas ad exemplum Summi Pastoris Jesu Christi ita pascendi, ut iisdem omnem alimoniam 
spiritualem suppeditet, sed etiam quodvis perrieulum seductionis a recta fide et tramite justi- 
tiae ab iisdem abigere conetur, de qua villicatione coram Deo rationem est redditurus; Vestri 


5) eit. Epist. g. 6. 
9) ibid. 2. 2. 

officii erit tanto majori cum zelo nunc adlaborare, ut fidem et mores omnium animarum Vobis 
concreditarum integros servetis ac custodiatis, quem in finem sequens norma agendi Vobis 
inserviat: 

I. Sacerdotes non intermittant, quoties speciales eircumstantiae id poposcerint, po- 
pulum Christianum sive singillatim et private, sive e saero suggestu edocere, pristinum veti- 
tum Ecclesiae supra allatum hodiedum obligare, et personis christianis sub gravi peccato pro- 
hiberi, apud Judaeos servitio stabilli, sive simplicis famulitii, sive nutricis, sive tyrocinii aut 
opifici se. mancipare. Non minori cum zelo tales admonitiones convertant ad parentes, tutores 
yel curatores, qui suas proles aut pupillos ejusmodi servitiis apud Judaeos tradere non veren- 
tur; iisque ob oculos ponant gravia pericula tum fidei fum christianae virtutis, quibus perso- 
nas has, juvenili in aetate versantes exponunt, eujus rei coram Deo rationem sunt reddituri. 

II. Sacerdotes diluant falsam nonnullerun opinionem, acsi leges politicae recentes le- 
gibus ecclesiasticis contradicant, aut vim earundem auferant; quum legibus his politicis nil 
contra canones Ecclesiae statuatur, neque ibidem dicta servitia in foro Ecclesiae licita esse 
declarentur; sed tantum simpliciter vis coéreitiva , cujus auxilio hucusque vetitum ecclesiasti- 
cum muniebatur, in posterum adhibenda tollitur. 

III. Quodsi vero adhibitis his omnibus admonitionibus et obsecrationibus posthabitis, 
quidam Christianorum apud Judaeos memoratis servitiis se mancipare praesumerent, id saltem 
Curatores animarum solerter adimplere satagant, ut ejusmodi servi, nutrices, tyrones aut so- 
dales opificiorum, nee non eorundem proles, praecipue si cum iisdem in domibus judaeorum 
morati. fuerint, officia divina nunquam negligant, imo minorennes institutioni religiosae seu 
catechisationi horis pomeridianis diebus dominicis et festivis accurate intersint, quod etiam alto 
Decreto Ministeriali supra citato est injunetum. Quare obversante fors renitentia, contra per- 
vicaces implorandum erit auxilium ab instantia locali, aut inmediate a c. r. Officio districtuali. 
Hunc in finem quilibet parochus consignationem seu catalogum de nomine et cognomine Chri- 
stianorum apud Judaeos in sua parochia stabili servitio detentorum, adjecto: nomine et cogno- 
mine Judaei, apud quem inserviunt, conficiat, et vigili oculo eorum mores et vitae rationem 
custodiat. 

IV. Dum autem Curatores animarum hane partem sollicitudinis et muneris sui sunt 
explicaturi, nunquam non memores sint, se in regno Christi dilatando versari, quod caritati 
ceu principali fundamento est superstructum, ita quidem uf et hos, qui nobiscum aliter eredunt, 
et tantopere a nobis dissentiunt, potius ejusdem caritatis, quam timoris et vindictae vi flectere 
satagamus. Nemo etiam inficiabitur, circumstantias temporum hodiedum mutatas esse, et dari 
alioquin etiam Judaeos cultiores fidei et moribus Christianorum non infensos, Quapropter 
summa cautio et prudentia pastoralis in hocce negoio erit impendendà, ut omnis suspicio 

persecutionis aut vindictae studii evitetur omnisque absit talis agendi ratio, quae populo 
Christiano ad immodicum et furentem zelum contra Judaeos ansam et fomitem praeberet, quod 
et menti Ecclesiae ac Summorum Pontificum praeceptis adversaretur. „Estote prudentes sicut 
serpentes et simplices sicut columbae“ ait Christus. (Math. 10. 16.) Benedictus XIV. vitu- 
perat persecutionem Judaeorum et in citata epistola eneyclica S. 4. refert de Radulpho celebri 


u^ REO ax 


Monacho, qui s. XII Judaeos persequebatur., Celebris ille Monachus Radulphus, immodico 
olim ductus zelo, adeo contra Judaeos exarsit, ut saeculo XII. quo vixit, Galliam Germaniam- 
que percurrerit, et contra eosdem Judaeos, utpote Sanctae Religionis nostrae hostes, concio- 
nando Christianos inflammaverit, ut ipsos ad internecionem delerent; quae causa fuit, ut tam 
magnus Judaeorum numerus interficeretur. Nimio huic et furenti Radulphi zelo magnus ille 
S. Bernardus sese opposuit, atque in Epistola sua 363 quam ad clerum et populum Galliae 
orientalis dedit, ita scriptum reliquit: Non sunt persequendi Judaei, non sunt trucidandi, 
sed nec effugandi quidem. Interrogate eos divinas paginas. Novi quid in psalmo legitur pro- 
phetatum de Judaeis: Deus ostendit mihi, inquit Ecclesia, super inimicos meos ne occidas eos, ne 
quando obliviscantur populi mei. Vivi quidem apices nobis sunt repraesentantes Dominicam 
passionem, Propter hoc dispersi sunt in omnes regiones, ut dum justas tanti facinoris poenas 
luunt, testes sint nostrae redemtionis.“ 

Notum vobis est, in quibusdam ^ Moraviae regionibus inter Christianos et Judaeos 
turbas et tumultus recenter jam exortos fuisse, quod a nobis longe absit, Audite hunc in fi- 
nem verba S. Bernardi. (Epist. 365 ad Henricum Archiepiscopum Moguntinum ) „Nonne 
copiosius triumphat Ecclesia de Judaeis per singulos dies, vel convincens vel convertens eos, 
quam si semel et simul consummeret eos in ore gladii? Nunquid incassum constituta est illa 
universalis Oratio Ecclesiae, quae offertur pro perfidis Judaeis, a solis ortu usque ad ocea- 
sum, ut Deus et Dominus auferat velamen de cordibus eorum, ut ad lumen veritatis a suis 
tenebris eruantur? Nisi enim eos qui increduli sunt, eredituros speraret, superfluum et vanum 
videretur orare pro eis.“ 

V. Ad praecavendum igitur variis difficultatibus et collisionibus, quoad personas 
christianas, quae jam servitio apud Judaeos detentae sunt, et pacto aliquo seu contractu co- 
ram foro civili ligantur, ita est procedendum, ut si animum mutaverint, et apud Judaeos am- 
plius deservire detestati fuerint; non absolute domus Judaeorum deserant sed secundum leges 
civiles de servitiis editas aut tempus servitiis adimpleant, aut ex causa legitima statuto spatio 
temporis, ulteriori servitio denuncient. - 

VI. Denique summo cum animi moerore percepimus, quosdam Christianos prava. 
cupidine adeo abripi, ut et commixtionem carnalem eum Judaeis non vereantur, quo nefándo 
commercio, non tantum contrahitur gravis reatus fornicationis, aut respective adulterii, sed 
etiam prostituuntur membra Christi. Docet S. Paulus (I. Cor. VI. v. 19.) „An nescitis, 
quoniam membra vestra templum sunt Spiritus Sancti, qui in vobis est?“ et (v. 15 et 16 
ibid.) „Nescitis, quoniam corpora vestra membra sunt Christi? Tollens ergo membra Christi 
faciam membra meretricis? Absit. An nescitis, quoniam qui adhaeret meretrici, unum corpus 
efficitur“? — Quavis fornicatione aut adulterio luxuriosus peccator injuriam infert corpori suo, 
templo Spiritus Sancti et mortalis culpae reus evadit. „Nollite errare: neque fornicarii, neque 
idolis servientes, neque adulteri &c. reznum Dei possidebunt. I. Cor. (VI. v. 9 et 10) Et quid de- 
mum dicendum erit de iis, qui membra Christi commercio turpi cum incredulis et Judzis coinquinant? 


7) in Epist. encycl. Bened. XIV. cit 2. 4. 

Quapropter declaramus abhinc commixtionem carnalem cum Judaeis, ad casus re- 
servatos, prouti prius erat, pertinere, ita ut ab hoc adeo turpi peccato nonnisi ii sacerdotes 
absolvere queant, qui facultatem absolvendi a casibus Nobis reservatis obtinuerunt, et in po- 
sterum obtinebunt. Si autem vobis contigerit ejusmodi praevaricantes in confessionali absolvere, 
eos super gravitate et turpitudine sceleris commissi instruite, poenitentiamque gravem saluta- 


rem, pro ratione circumstautiarum etiam diuturnam imponite. Gratia Dei sit cum omnibus 
Vobis Amen. 


A Praes Eppali Tarnoviae die 1. Junii 1860. 


In adnexo / communicatur Venerabili Clero dispositio alti C. R. Regiminis 
. provincialis Cracoviensis de 4. Febr. 1860. N. 38573. eandem materiam 
attinens. 


Das hohe k. k. Minifterium für Kultus und Unterricht bat mit dem Crlaſſe vom 
23. Dezember 1859 Z. 18796 anher mitgetheilt, daß zufolge A. h. Entſchließung vom 13. 
November 1859 in jenen Ländern, wo das Verboth des Haltens chriſtlicher Dienſtbothen, 
Ammen, Geſellen, und Lehrjungen von Seite der Israeliten noch beſteht, daſſelbe nicht weiter 
mehr zu handhaben ift, jedoch die israelitiſchen Dienſtherrn und Meiſter bei ſonſtiger Ahn- 
dung und Strafe verpflichtet bleiben, die minderjährigen chriſtlichen Dienſtbothen und Am⸗ 
men und deren in ihrer Haushaltung etwa lebenden Kinder, ſo wie die chriſtlichen Lehrjungen 
und die bei ihnen wohnenden chriſtlichen Geſellen zum Behufe des Gottesdienſtes und bezie- 
hungsweiſe des nachmitägigen Wiederholungsunterrichtes an Sonn- und Feiertagen anzuhalten. 
Hievon wird das Hochwürdige biſch. Konſiſtorium mit dem Bemerken in die Kenntniß 
geſetzt, daß von dieſer A. h. Entſchließung die hierſeitigen politiſchen Aemter bereits mit 
dem hierortigen Erlaſſe vom 29. November 1859 Zl. 34554 verſtändigt worden ſind. 


Josephus Alojsius, 


Episcopus Tarnoviensis. 

N. 1232. 
Occupationes spirituales sub Installatione aut Primitiis &c. 


Neo-Parochi ad solennitatem Installationis; et rursus neo- Presbyteri ad primam 
Missam invitant Presbyteros nonnullos et ad actum solennissimum expetunt sibi prædicatorem 
verbi Dei celebrem. Conveniunt civiles et ecclesiasticae Personae... introducunt e domo ple- 
banali aut parentali ad templum solenniter... postmodum Presbyteri selecti accingunt se ad 
assistentiam, sed quid consilii pro reliquis? Si fideles ad confessionem congregati fuerint, pro- 
perabunt sane ad confessionalia; sed si defuerint? si tentatio mentes subierit remanendi in 
Sacristia pro confabulatione aut quod longe deterius foret, remeandi in domum plebanalem, ibiq 
confabulandi delectandiq. quibusdam sub Missa et concione, quae plerumq. agit de sublimi status 
Clericalis dignitate, de officiis ejus aut in specie de obligationibus neo introducti Curati? 
Tentatione praevaleat, an potius obligatio . .. obligatio non tantum populo fideli in devotione praelu- 
cendi et horas canonicas, Psalmos poenitentiales, preces commendationis animae consodalibus pro 
felice morte impositas, aliasq persolvendi, item mediante concione sublimitatem status clericalis 
gravitatemq susceptorum aut suscipiendorum officiorum in memoriam revocandi et casu laesae 
ejus dignitatis, officiorumq neglectus, sub eadem Missa poenitendi, Deo se reconciliandi .. . 
verum quoq. obligatio Neo- Parochum, aut neo- Presbyterum sub cultu divino qua sponsum 
eircumdandi, eum ob gravitatem muneris novi suffragiis juvandi.?!. nam hospites spirituales 
non ad mensam, aut recreationem unice invitantur, sed preprimis åd juvamen spirituale, 
aut fidelium, aut celebrantium Cc. Si nobiles, si cultiores civiles sub integro cultus divini 
tempore prope altare devotioni intersunt et actum solennem quasi cohonestant; quantam famae 
jacturam pateretur Clerus, si aut in domo plebanali aut in Sacristia interea tempus confabula- 
tione consummeret, et adhuc alios in devotione aut occupatione domestica impediret! 

Quid quid agis, prudenter age et respice finem. Qui me confessus fuerit coram 
hominibus, confitebor et ego eum coram Patre meo. SS. LL. 

Tarnoviae 27. Jun. 1860. 


N. 1783. 1803. 1808. 1811. 1812. 1867. 1980. 1951. 1992. 2014. 2089. 
Ulterior de collectionibus pro Missionibus &c. continuatio publicatur. 


L E Decanatu Tarnov. pro Missionibus ad Sepulerum D. N. J. C. Jerosolymis 
7. in America 6. in Africa 7. in China pro Cons. s. Infantiae Jesu 9. in regno Qsmanico 
8 fl. 50 xr. S. Bonifacii 8 fl. simul 45 fl. 50 kr. V. A, et quidem ex 11. parochiis: e Tu- 
chov. 16 fl. e Ryglic. 15 fl. e Joddov. 3 fl. e Jurkov. Poreb, et Wierzchostav. per 2 fl. 
e Gromnik, Siemiechov. Plesnaen. et Zbylt. gor. per 1 fl. e Piotrkowie. 1 fl. 50 kr. 

II. E Decan. Dabrov. a Perill. Alex. de Lgota Lgocki Curato Otvin. 1 fl. V. A. 

III. E Dec. Dobezyc. pro Miss. in Africa 14 fl. in America 14 fl. in Terra San- 
cta et Consot. immacul. Concept. 21 fl. et S. Bonifacii 7 fl, 40 xr. V. A. nimirum pro 4 
prioribus e Dziekanowice, Tarnava, Wisniowa et Gruszów infra 1 fl. et e Raciechowice, 
Trzemeśnia, Łapanów, Droginia et Zakliczyn, per 1 fl. et ultra, ast e Siepraw per 3—6 

fl. V. A. item e Dobczyce ab 1 — 3; pro Cons. S. Bonifacii e Droginia 1 fl. e Siepraw 
2 fl. 21 xr. e reliquis ultra 30 — 50 xr. V. A. 

IV. E Dec. Oswiecim 154 fl. 46 ½ xr. V. A. et quidem pro Africa 14 fl. 46 ½ 
xr. pro America 30 fl. Hierusalem 40 fl. pro Oriente Osmanico 30. pro Infantia Jesu 40 fl. 
ad quas summulas contulere: Gleradtowice et Witkowice per 2 fl. et ultra, Czaniec, Grojec, 
et Osiek per 4 fl. &c. Zator 5 fl. 30 xr. Kenty 7 fl. Bielany et Poreba per 9 fl. Piotro- 
wice, Przeciszów et Włosienica per 10 fl. Cc. G4ebowice 11 fl. 26 xr. Nidek 12 fl. 40 
xr. Oswiecim 22 fl. 23 xr. demum Polanka 25 fl. V. A. 

V. E Dec. Scav. pro Africana 7 fl. et pro Terra Sancta 7 fl. item 1 fl, V. A. 
pro Kuty a Ven. Parocho Radziszov. 

VI. A Ven. Directione Puellarum Vetero-Sandec. 13 Rh. V. A. pro s. Infantia Jesu. 

VII. E Dec. Bobov. pro Croatis 2. fl. 50 xr. V. A. 

VIII. E Dec. Boch. 9 fl. 63 xr. V. A. pro Croatis a P. T. Curaüs in Łapczyca, 


Mikluszowice, Rzezawa, Neo- Wisnicz, Rzegocina et Trzciana»per 1 ff. ab AR. vero 


Curatis: Krolov. per 1 fl. 20 xr. et CHelm. per 1 fl. 43 xr. demum a Ro. Przybyło Coop. 
in Rzezawa 1 fl. V. A; i 

VH. E Dec. Żywiec. 107 fl. 50 xr. V. A. nimirum a) pro Missionibus ad Sepul- 
chrum Jerosol. 34 fl. 8 xr. b) pro Miss. in America 26 fl. 33 xr, c) pro. Africanis 26 fl. 
43 xr. d) pro Infantia Jesu 13 fl. 4 xr. et in specie pro 4 illis Cięcina 7 fl. 80 xr. Ko- 
szarawa 1 fl. 30 xr. Milówka 4 fl. Rajcza 10 fl. 30 xr. R ychwald 8 fl. 62 xr, Semien 
17 fl 80 xr. Szczyrk 7 fl. 10 xr. Żywiec 7 fl. pro prioribus 3. Jelesnia 10 fl. 50 xr. 
Bodygowice 15 fl. Wilkowice 6 fl. 15 xr- Lipowa pro Jerosolymis 5 fl. 84 xr. dein pro 
Consot. S. Bonifacii ab AR. Sekera Curato in Jelesnia; 4 fl. pro Sodalitate S. Severini ab AR. 
Antadkiewiez Par. in Slemien 3 fl. 50 xr. Radziechowy. nihil. 

VIII. E Dec. Wielie. 23 fl. 17 xr, V. A. pro Missionibus in America, Africa et 

Asia; videlicet e Podgorze 12 fl. a V. V. Curatis in Niepok. 2 fl. Gdów 1 fl. 25 xr. Za- 
bierzow 1 fl. a reliquis resp. Curatis et Cooper. pr 90. 50. 20 xr. Ec. Ec. V. A. 

His cunctis Benefactoribus gratiarum actio, benedictio divina his in terris et remu- 
neratio aeviterna, 2 Tarnoviae 25, Jun, 1860. 

N. 2064. 

Exploratio Sophiae Wozniak erga 10 fl. V. A. commendatur. 

Sophia nata Kubik consors Joannis Wozniak e Palczowice Circuli Wadowic, ante 
5. annos disparuit. Aut alicubi vagatur, aut fatis cessit. Maritus auxiliatrice pro oeconomia, «c. 
indigus implorat opem Nostram ac Ven. Cleri offerendo 10 Rh. V. A. pro exploratione ejus. 
Ven. Clerus praeprimis Circuli Wadowic. hisce provocatur, quatenus ipsam inter vivos ac 
mortuos explorare liorsumq de explorata intra brevissimum temporis spatium referre. haud 


gravetur. Tarnoviæ 25. Juni 1860. 
Josephus Alojsius, E Consistorio Episcopal, 
Episcopus Tarnoviensis. Tarnoviae. die 27. Junii 1860. 


PAULUS PIKULSKI, Cancellarius. 


Typis Anastasii -Rusinowski Tarnoviæ. 

